
Определение №194/09.05.2023 по ч. нак. д. №330/2023 на ВКС, НК, II н.о., докладвано от съдия Бисер Троянов
 


	
	О П Р Е Д Е Л Е Н И Е	
		
	№ 194	
		
	София, 09.05.2023 г.	
		
	Върховният касационен съд на Република България, второ наказателно отделение, в закрито съдебно заседание на девети май през две хиляди двадесет и трета година, в състав:	
		
	Председател: Бисер Троянов 	
		
	Членове: 1. Красимир Шекерджиев	
		
	2. Петя Колева	
		
	разгледа докладваното от съдия Троянов н. ч.д. № 330 по описа за 2023 година.	
		
	Производството е образувано с правно основание по чл. 43, т. 3 от НПК, след постановено определение № 27 от 13.04.2023 г. по н. о.х. д. № 544/ 2021 г., по описа на Мездренския районен съд, с което съдебното производство е прекратено и делото е изпратено на ВКС за определяне на друг местно компетентен съд. 	
		
	Прокурор Божидар Джамбазов от Върховната касационна прокуратура изразява писмено становище за изпращане на делото за решаване от друг съд, след постановените отводи на съдиите от районния съд. 	
		
	Върховният касационен съд, за да се произнесе, взе предвид следното:	
		
	Съдебното производство по н. о.х. д. № 544/ 2021 г., по описа на Мездренския районен съд, е образувано по повод обвинителен акт против Т.М., Т. Я., К.К., Ст.Т., Ел.К., К.К. и Б. Т. с обвинение за престъпления по чл. 216 и чл. 325 от НК. Съдиите от районния съд се отвели по лични и служебни съображения. След самоотводите Мездренският районен съд не може да образува съдебен състав, който да разгледа наказателното производство. 	
		
	Налице са процесуалните предпоставки на чл. 43, т. 3 от НПК за определяне на друг, еднакъв по степен съд, който да разгледа делото. 	
		
	Поради необходимостта от занижаване на разходите за пътуване Върховният касационен съд определя Врачанския районен съд, пред който да се проведе съдебното производство.	
		
	Върховният касационен съд, второ наказателно отделение, на основание чл. 43, т. 3 от НПК	
		
	ОПРЕДЕЛИ :	
		
	ИЗПРАЩА н. о.х. д. № 544/ 2021 г., по описа на Мездренския районен съд (прекратено), за разглеждане от Врачанския районен съд. 	
		
	Определението не подлежи на обжалване.	
		
	ПРЕДСЕДАТЕЛ: ЧЛЕНОВЕ: 1. 2.	

